Изграђена је 1830-их, заједно са црквом Светог Димитрија. Сахат кула лежи у северном делу, у парку, пре почетка битољског Корзоа (Широк сокак). Кула је висока 33 м, а страница је широка 5,8 м. Последња рестаурација је била 2009. када је замењен часовник. Сада користи римске бројеве. Часовник се види и ноћу. Док је Битољ био још под Османским царством, до 1912. (Први балкански рат), часовник је показивао време на турски начин (сатове је бројао по заласку сунца). Први бројчаник је био од немачке компаније "Конфаге", постављен 1927., такође и први бројчаник је био мањи него што је данашњи. Часовник је поново замењен 1936. као поклон Немаца (због подизања немачких гробља код Битоља, заједно са француским и енглеским војним гробљем). Тада су била монтирана и звона (15 звона тешких 900 килограма). Обнова механизма је била 1962. и 1970. постављена је нова клавијатура са новим композицијама.